
RADVILIŠKIO RAJONO SAVIVALDYBĖS TARYBA

SPRENDIMAS
DĖL TEIKIMO IŠNUOMOTI AUKCIONO BŪDU KITOS PASKIRTIES
VALSTYBINĖS ŽEMĖS SKLYPĄ (UNIKALUS NR. 7120-0008-0038), 
ESANTĮ RADVILIŠKYJE, KARJERO G. 6

2025 m.                      d. Nr. T-
	Radviliškis	

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 ir 5 punktais, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ 85, 87, 90 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 6 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl Žemės įvertinimo tvarkos“ 5.2 papunkčiu, atsižvelgdama į suinteresuoto asmens prašymą, Radviliškio  rajono savivaldybės taryba nusprendžia:  
. Teikti Nacionalinei žemės tarnybai prie Aplinkos ministerijos išnuomoti atvirojo aukciono būdu Radviliškio rajono savivaldybės patikėjimo teise valdomą 8,2935 ha kitos paskirties (naudojimo būdas – komercinės paskirties objektų teritorijos) valstybinės žemės sklypą (kadastro Nr. 7157/0012:81, unikalus Nr. 7120-0008-0038), esantį Radviliškyje, Karjero g. 6 (toliau – Žemės sklypas).
. Nustatyti, kad Žemės sklypas išnuomojamas atvirojo aukciono būdu tik sporto paskirties inžineriniams statiniams statyti ir eksploatuoti.
. Patvirtinti aukcione išnuomojamo Žemės sklypo pradinį metinį žemės nuomos mokestį – 2 500,00 (du tūkstančiai penki šimtai eurų) Eur (be aukciono organizavimo išlaidų).
. Nustatyti Žemės sklypo aukciono sąlygas:
. Minimalus privalomas aukciono dalyvių skaičius – 1.
.  Žemės sklype numatoma įrengti sporto paskirties inžinerinius statinius: lenktynių kelią, motokroso ir (ar) autokroso trasas. Žemės sklypo nuomos terminas nustatytas, atsižvelgiant į savivaldybės interesus, taip pat  į planuojamą vykdyti veiklą: motociklų ir (ar) automobilių sporto renginių ir varžybų organizavimas – 10 metų nuo žemės nuomos sutarties sudarymo dienos.
. Nuomininkas privalo pradėti vykdyti lenktynių kelio ar trasų įrengimo darbus per 2 metus nuo aukciono objekto nuomos sutarties įregistravimo dienos Nekilnojamojo turto registre.  
. Žemės sklypo kadastro duomenys, kai toks keitimas neprieštarauja aukciono sąlygoms, keičiami inicijavusios keitimą šalies lėšomis. Šiuo atveju nuomos sutartis keičiama šalių susitarimu.
. Aukcionas nelaikytinas specialiuoju.
. Siūlyti aukciono pradžios datą – 2025 m. gegužės–birželio mėn.
. Aukcionui neįvykus jį skelbti pakartotinai vieną kartą.
. Įgalioti Radviliškio rajono savivaldybės merą, įvykus aukcionui, pasirašyti valstybinės žemės nuomos sutartį.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus asmens prašymą išsinuomoti aukciono būdu kitos paskirties valstybinės žemės sklypą, patikėjimo teise valdomą Radviliškio rajono savivaldybės, dėl sporto (motociklų ir (ar) automobilių) renginių ir varžybų organizavimo. 
Sprendimo tikslas gauti Radviliškio rajono savivaldybės tarybos pritarimą išnuomoti 8,2935 ha kitos paskirties valstybinės žemės sklypą (kadastro Nr. 7157/0012:81, unikalus Nr. 7120-0008-0038), esantį Radviliškyje, Karjero g. 6,  atvirojo aukciono būdu.
Priėmus šį sprendimą, per 5 darbo dienas nuo jo priėmimo sprendimo kopiją ir kitą aukcionui vykdyti reikalingą informaciją ir dokumentus, nurodytus Valstybinės žemės sklypų pardavimo ir nuomos aukcionų organizavimo taisyklėse, pateikti nuomos aukciono organizatoriui – Nacionalinei žemės tarnybai prie Aplinkos ministerijos.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Vida Rodžianskienė. 
. Kaip šiuo metu yra reguliuojami sprendimo projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 ir 5 punktais, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ 85, 87, 90 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 6 punktais.  
Minėti teisės aktai numato, kad savivaldybių tarybos išimtine kompetencija priima sprendimus dėl patikėjimo teise perduotų valstybinės žemės valdymo naudojimo ir disponavimo, šiuo atveju – sprendžia dėl Žemės sklypo nuomos aukciono būdu. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Naujos teisinio reguliavimo nuostatos nesiūlomos.
Teigiami rezultatai – nuomininkas įpareigotas prižiūrėti, tvarkyti ir naudoti žemės sklypą pagal pagrindinę žemės naudojimo paskirtį ir būdą.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Išnuomojamo žemės sklypo Nekilnojamojo turto registro duomenų išrašas, nuomos sutarties projektas, žemės sklypo planas.

